Reginald Foster

Reginald Thomas Foster (født 14. november 1939 i Milwaukee i Wisconsin i USA, død 25. desember 2020) var en amerikansk katolsk prest og medlem av De uskodde karmelittene. Han var språklig hovedansvarlig for meget av Vatikanets behov for dokumenter på latin, og underviste mange årganger katolske teologistudenter, prestestudenter, prester og nonner i språket, som er den katolske kirkes primære språk for liturgi, lovverk og annet.


== Biografi ==
Foster vokste opp i en familie med rørleggere (hans far, brødre og onkler var rørleggere), og begynte på seminaret da han var 13 år. Det ble sagt at han hadde tre ønsker: «å være prest, å være karmelitt, og å drive på med latin». Som 15-åring fortsatte han ved juniorseminar i Peterborough i New Hampshire, der han ble betatt av latin. Han ble medlem av de uskodde karmelitters orden i 1959.I 1962 ble Foster sendt for studier til Roma.
I 1970 overtok han etter anbefaling av pater Carlo Egger og trass i innvendinger fra sin ordens generalprokurator etter msgr Amleto Tondini i embedet for latinske tekster i Vatikanet. Fra 1970 til sin pensjonering i 2009 arbeidet der, i det som tidligere ble kalt Secretarius Brevium ad Principes, en del av i Statssekreteriatet i Vatikanet. Han var den første amerikaner som virket som en av pavens latinsekretærer., og etterlot seg et stort hull i avdelingen etter å ha virket der i 40 år.Ved siden av sin hovedbeskjeftigelse som latinspråkssekretær for pavene utøvde han også sitt prestekall på grunnplanet. Han underviste også studenter og hadde et ukentlig program på Vatikanradioen, The Latin Lover. Fra 1977 underviste han ti latinkurs i året ved Pontificia Università Gregoriana. I 1985 tilføyde han etter ønske fra studentene en åtteukers sommerskole. Sommerskolen gav han selv gratis. Etter dette grunnla Foster i november 2006 sitt eget gratis Academia Romae Latinitatis, også kjent som Istituto Ganganelli, som fra 2007 holdt til ved Piazza Venezia i Roma.
Pater Foster levde asketisk i Roma.
I 2008 brøt Foster sammen under en undervisningstime og ble sendt til sykehus. Han ble fløyet tilbake til USA og kom på pleiehjem i Greenfield i Wisconsin. Etterhvert fortsatte han med latinundervisning ved Universitetet i Milwaukee. Fra mars 2017 underviste han i sitt pleiehjem.
Foster døde 25. desember 2020 i en alder av 81 år. Han hadde testet positiv for covid-19.


== Skrifter i utvalg ==
med Daniel Patricius McCarthy: Ossa Latinitatis sola ad mentem Reginaldi rationemque. The mere bones of Latin according to the thought and system of Reginald. Washington, D.C. 2016, ISBN 978-0-8132-2832-7.


== Litteratur ==
Walker, Katie (25. desember 2020). «The Pope’s Latin teacher» (engelsk). 
Stille, Alexander (2002). The Future of the Past: How the Information Age Threatens to Destroy our Cultural Heritage. New York: Farrar, Straus and Giroux. ISBN 9780374159771. 
Som utgiver og med Michael Fontaine, Charles J. McNamara og William Michael Short: Quasi labor intus. Ambiguity in Latin literature. Papers in honor of Reginald Thomas Foster, OCD. Brooklyn 2018, ISBN 1-73247-501-6.


== Referanser ==


== Eksterne lenker ==
(en) Reginald Foster – kategori av bilder, video eller lyd på Commons 
(en) Reginald Foster på Internet Movie Database 
(en) Reginald Foster hos The Movie Database 
Homepage
Reginald Foster i BBC-program: Latin 'would make Pope speak less' BBC Radio 4 audio, 6 minutter , 27. desember 2008